**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

**A rendelet-tervezet címe:**

Litér község Önkormányzata Képviselő - testületének …/2017. (..….) önkormányzati rendelete a természetben nyújtott szociális célú tűzifa támogatás jogosultsági feltételeiről.

**Társadalmi-gazdasági hatása:**

A rendelet tervezet azokat a családokat támogatja, akiknek a téli tüzelő megvásárlása jelentős, akár létfenntartásukat is veszélyeztető anyagi terhet jelent.

**Költségvetési hatása:**

A 2017. évi költségvetési rendeletbe az önrész beépíthető, összege biztosítható a szociális kiadások előirányzatának terhére.

**Környezeti, egészségi következményei:** nincs

**Adminisztratív terheket befolyásoló hatása:**

A rendelet végrehajtása egyszeri adminisztrációs terhet jelent a hivatal munkatársainak, a kérelmek előkészítése, elbírálása, az ezekkel és az elszámolással kapcsolatos dokumentumok elkészítése valamint a szállítás megoldása.

**A rendelet megalkotásának szükségessége:**

A 2017. évben – a Belügyminiszter által - kiírt pályázat alapján a szociális rászorultság szabályait és az igénylés részletes feltételeit rendeletben kell meghatározni, melyet nem célszerű a szociális ellátásokról szóló rendeletben szabályozni, mivel a felhatalmazást adó rendelkezésben szereplő feltételek a jelenleg is hatályos önkormányzati rendeletben foglaltaktól eltér. Önkormányzati rendelet magasabb szintű jogszabállyal nem lehet ellentétes.

**A rendelet megalkotása elmaradása esetén várható következmények:**

A rendelet megalkotásának elmaradása esetén pályázati támogatásban nem részesülhet az önkormányzat.

**A rendelet alkalmazásához szükséges feltételek:**

- személyi,

- szervezeti,

- tárgyi, valamint a pénzügyi feltétel rendelkezésre áll.